Η ρήτρα απαγόρευσης ανταγωνισμού στις συμβάσεις εμπορικής αντιπροσωπείας και διανομής
Creators: name: Πούλιος, Στέφανος Νικολάου
Publisher: name: Aristotle University of Thessaloniki
Year: 2017
Subjects: Ρήτρα απαγόρευσης ανταγωνισμού
Εμπορική αντιπροσωπεία
Διανομή
Non – competition clause
Commercial agency
Distribution

description: Οι εμπορικές πράξεις πλέον χαρακτηρίζονται από όγκο και μεγάλη συχνότητα δημιουργώντας το εμπορικό χαρακτηριστικό της μαζικότητας. Οι παραγωγοί προϊόντων λόγω της απλοποίησης των διαδικασιών παραγωγής και προώθησης των προϊόντων, την εξάλειψη σε σημαντικό βαθμό της δυσκολίας μεταφοράς αγαθών από ένα μέρος στο άλλο, επιθυμούν την επέκταση της επιχείρησης τους σε διευρυμένα γεωγραφικά όρια. Αυτό προσπαθούν να το επιτύχουν με την συμμετοχή άλλων προσώπων επιχειρηματιών στο δίκτυο διανομής τους. Τα πρόσωπα αυτά, συμβάλλονται σε διαρκή ή ευκαιριακή βάση με τον επιχειρηματία και χαρακτηρίζονται ως "βοηθητικά" της εμπορίας του μεσολαβώντας στη διανομή των εμπορευμάτων μεταξύ της επιχείρησης και των πελατών της. Η εμπλοκή όμως των προσώπων αυτών στην επιχειρηματική δραστηριότητα του παραγωγού επιχειρηματία, δεν είναι εντελώς απαλλαγμένη από κινδύνους. Ο παραγωγός είναι εκ των πραγμάτων αναγκασμένος να διοχετεύσει πληροφορίες – σε πολλές περιπτώσεις και ευαίσθητες- σχετικά με την φύση και τα χαρακτηριστικά του προϊόντος το οποίο προμηθεύει στον αντιπρόσωπο ή διανομέα του, προκειμένου αυτός να είναι σε θέση να ικανοποιήσει τις ανάγκες ενημέρωσης και υποστήριξης των καταναλωτών που επιθυμούν την αγορά του. Επιπρόσθετα ο διανομέας ή εμπορικός αντιπρόσωπος σε πολλές περιπτώσεις, λόγω της άμεσης επαφής του με το καταναλωτικό κοινό, μπορεί να εμφανίζεται, είτε συνειδητά είτε και ασυνείδητα στους καταναλωτές ως ο παραγωγός του προϊόντος. Συνεπώς βρισκόμαστε ενώπιον de facto συνθηκών ανταγωνισμού μέσα στα όρια του ίδιου του δικτύου διανομής. Αυτές κλήθηκε να διαχειριστεί ο ενωσιακός και ο εθνικός νομοθέτης μέσω ρητρών. Τα μέρη, στα πλαίσια της ελευθερίας των συμβάσεων, είναι ελεύθερα να συμπεριλαμβάνουν ρήτρες μη ανταγωνισμού κατά τη διάρκεια της σύμβασης που να ενεργούν είτε για το συμβατικό διάστημα είτε για το διάστημα μετά το πέρας της. Με αυτές συμβιβάζονται δύο εύλογα, άξια προστασίας, ταυτόχρονα όμως και αντιτιθέμενα συμφέροντα. Του μεν προμηθευτή να αποφύγει τον κίνδυνο διαρροής των επιχειρηματικών απορρήτων της επιχείρησης του και να προστατέψει την επένδυση του, του δε διανομέα να λειτουργεί υπό καθεστώς επιχειρηματικής και οικονομικής ανεξαρτησίας, ως αυτόνομη οικονομική οντότητα. Την λειτουργία αυτών των ρητρών αναλύουμε στην παρούσα διπλωματική εργασία εστιάζοντας στην λειτουργία τους μέσα στις συμβάσεις διανομής και αποκλειστικής αντιπροσωπείας, τόσο κατά τη διάρκεια της σύμβασης όσο και μετά τη λήξη τους
description: Commercial operations are now characterized by volume and high frequency, creating the commercial feature of mass. Producers, due to the simplification of production processes and the promotion of products, the significant elimination of the difficulty of moving goods from one place to another, wish to extend their business to expanded geographical boundaries. This is what they are trying to achieve by involving other people in their distribution network. These persons are contracted on a permanent or occasional basis to the entrepreneur and are described as "auxiliaries" of their marketing by mediating the distribution of goods between the company and its customers. However, the involvement of other persons is not completely free from risks. The producer is in fact forced to channel information - in many cases sensitive - about the nature and characteristics of the product he supplies to his dealer or distributor, in order to be able to satisfy consumer information and product support. Additionally, the distributor or commercial agent in many cases, due to his direct contact with the consumer, may appear, either consciously or unconsciously, to the consumer as the producer of the product. So, we may face “de facto” conditions of competition within the limits of the distribution network itself. The EU and national legislator tried to deal with these problematic situations through clauses. The parties, in the context of the contract freedom, are free to include non-competition clauses during the contract to act either for the contractual period or for the period after its conclusion. These clauses try to balance two legitimate, worthy of protection, but also, at the same time, two opposing interests of the parties. The supplier should avoid the risk of leaking sensitive business secrets and also protect his investment at the same time, whereas, at the same time, the distributor should operate in an independent manner as an autonomous economic entity. The operation of these clauses is discussed in this diploma thesis focusing on their operation in distribution and commercial agencies contracts, both during the contract period and after it’s expiration